DDD ปิดดีลซื้อหุ้น “คิวรอน-อเล็กซี่” เพิ่มรวมถือเต็ม 100%
DDD ปิดดีลซื้อหุ้น "คิวรอน-อเล็กซี่" เพิ่มรวมถือเต็ม 100%
DDD ปิดดีลซื้อหุ้น "คิวรอน-อเล็กซี่" เพิ่มรวมถือเต็ม 100%
5 มี.ค. 2564

บริษัท ดู เดย์ ดรีม จำกัด (มหาชน) หรือ DDD ระบุว่า ในวันที่ 4 มีนาคม พ.ศ. 2564 บริษัทได้ซื้อหุ้นสามัญเพิ่มเติม จำนวน 708,939 หุ้น คิดเป็นสัดส่วนร้อยละ 24 ของหุ้นสามัญที่ออกและจำหน่ายแล้วของ บริษัท คิวรอน จำกัด (คิวรอน) จากนายวิรัช แซ่โง้ว และนายเดชฤทธิ์ ณ ตะกั่วทุ่ง และหุ้นสามัญจำนวน 12,000 หุ้น คิดเป็นสัดส่วนร้อยละ 24 ของหุ้นสามัญที่ออกและจำหน่ายแล้วของบริษัท อเล็กซี่เทรนนิ่ง แอนด์ คอนซัลติ้ง จำกัด (อเล็กซี่) จากนายวิรัช แซ่โง้ว และนางสาวดาวฤกษ์ ณ ตะกั่วทุ่ง เสร็จสิ้นแล้ว
ทั้งนี้เนื่องจากบริษัทได้ถือหุ้นสามัญของคิวรอนและอเล็กซี่ในสัดส่วนร้อยละ 76 ของหุ้นสามัญที่ออกและจำหน่ายอยู่ก่อนแล้ว การซื้อหุ้นสามัญในครั้งนี้จึงมีผลทำให้บริษัทได้ถือหุ้นทั้งหมดของคิวรอนและอเล็กซี่ ตามที่ที่ประชุมวิสามัญผู้ถือหุ้นของบริษัทครั้งที่ 1/2563 ประชุมเมื่อวันที่ 7 กุมภาพันธ์ พ.ศ. 2563 ได้มีมติอนุมัติให้บริษัทเข้าทำรายการดังกล่าว